section_heading: Sadašnjost RK Osijeka
paragraph_text: Početkom 2021. godine dolazi do velikih promjena u upravljačkim strukturama kluba. Izabrano je novo vodstvo na čelu s predsjednikom Krešom Tomasom, dugogodišnjim rukometašem Osijeka iz vremena najuspješnijeg razdoblja osječkog rukometa. Za dopredsjednike kluba su pak izabrani Andrej Beck, nekoć istaknuti sportaš borilačkih vještina, a danas vlasnik centra za kondicijsku pripremu te Ivan Kos koji ima dobru sportsku pozadinu budući da je bio predsjednik HNK Hajduka, ali i angažiran u nekoliko osječkih sportskih klubova.